section_heading: Odlike elektroničke enciklopedije
paragraph_text: Dalje, odlika elektroničkih encikopedija je multimedijalnost i interaktivnost. Kod tiskanih enciklopedija multimedijalnost i interaktivnost se odlikuju u obliku ilustracija dok se kod elektroničkih enciklopedija javlja mogućnost animiranih grafičkih prikaza, snimljenih zvukova te video zapisa koji dopunjuju tekst. Također razvojem raznih alata za obradu podataka, javlja se potencijal za prave interaktivne enciklopedije koje bi čitateljima omogućavale pronalazak, odabir i klasifikaciju informacija prema njihovim specifičnim zahtjevima. Iduća odlika, ali i prednost elektroničke enciklopedije nad tiskanom je opseg. Kao mogućnost javljaju se golemi kapaciteti pohrane za vrlo malu cijenu. Oslobođene tiskarskih troškova i procedura elektroničke enciklopedije imaju potencijal razviti se puno više od njihovih tiskanih verzija no onda treba imati na umu neke opasnosti kao što su upitna relevantnost i konciznost. Još jedna prednost elektroničke enciklopedije jest ažurnost. Kod tiskane enciklopedije je potrebno izdavati godišnjake i dopunjena izdanja dok se kod elektroničke enciklopedije javlja mogućnost kontinuiranog osvježavanja sadržaja. Iduća odlika elektroničke encikopedije je povezanost s vanjskim izvorima. Kod tiskanih enciklopedija povezanost se odlikuje kroz literaturu dok kod elektroničkih u literaturi postoje i hiperveze ka internetskim sadržajima. Hiperveze mogu biti dodijeljene automatski, uredničko ili mješovito. Zadnje dvije odlike su specifične za elektroničku enciklopediju jer kod tiskanih enciklopedija nema mogućnosti za njihovu provedbu. To su kooperativnost i adaptivnost. Kod tiskanih enciklopedija oduvijek postoji želja za kooperativnošću međutim do pojave elektroničkih enciklopedija ona je bila neizvediva. Kooperativnost odlikuje mogućnost trajna suradnje s korisnicima i dobivanje povratnih informacija. Zadnja odlika elektroničke enciklopedije je adaptivnost; prilagodba enciklopedije pojedinim korisnicima ovisno o dobi i predznanju, interesu i slično, dok je kod tiskane enciklopedija, izuzev specijaliziranih enciklopedija, prvenstveno zadržana ideja univerzalnosti.